EESTI ADVOKATUURI JUHATUS

ISTUNGI PROTOKOLL

17. detsember 2024. a nr 25

Tallinn

## **2.2 Advokatuuri aukohtusse õigusteadlase ja tema asendusliikme määrava kõrgkooli nimetamine ning ettepanek aukohtusse õigusteadlase ja tema asendusliikme määramiseks**

AdvS § 15 lg 3 järgi moodustatakse aukohus vähemalt seitsmeliikmelisena neljaks aastaks. AdvS § 15 lg 3 kohaselt kuulub aukohtusse vähemalt neli advokatuuri üldkogu valitud vandeadvokaati, kaks kohtunike täiskogu valitud kohtunikku ja vähemalt üks õiguse õppesuunal vähemalt riiklikult tunnustatud magistrikraadi andva kõrgkooli poolt määratud õigusteadlane. Advokatuuri kodukorra § 49 lg 11 kohaselt otsustab advokatuuri juhatus, millisest kõrgkoolist määratakse advokatuuri aukohtusse õigusteadlane ja tema asendusliige.

Arvestades varasemat sujuvat ja pikaajalist koostööd Tartu Ülikooliga, leiab juhatus, et kõrgkooliks, kes edaspidi määrab advokatuuri aukohtusse õigusteadlase ja tema asendusliikme, tuleb nimetada Tartu Ülikool.

Tartu Ülikooli õigusteaduskonna nõukogu otsustas 15.02.2021 koosolekul nimetada Eesti Advokatuuri aukohtu koosseisu põhiliikmeks Tartu Ülikooli õigusteaduskonna poolt professor Aleksei Kelli ja asendusliikmeks professor Jaan Ginteri (alates 19.09.2022 kaasprofessor Anneli Soo). AdvS § 15 lg 3 järgi lõppevad õigusteadlase ja tema asendusliikme volitused aukohtus 15.02.2024. Eelnevast tulenevalt teeb juhatus Tartu Ülikoolile ettepaneku määrata advokatuuri aukohtusse õigusteadlane ja tema asendusliige.

**Juhatus**

**O T S U S T A S:**

**Nimetada kõrgkooliks, kes edaspidi määrab advokatuuri aukohtusse õigusteadlase ja tema asendusliikme, Tartu Ülikool.**

**Teha Tartu Ülikoolile ettepanek määrata advokatuuri aukohtusse õigusteadlane ja tema asendusliige.**